изле́й на нѐ бл҃гослове́ніе твоѐ ст҃о́е и си́лу, ю́же ѡкропле́ніемъ кро́ве и пригвожде́ніемъ тѣ́ла возлю́бленнагѡ сн҃а твоегѡ̀ ѻ́но пребл҃гослове́нное дре́во стяжа́ло є́сть:и тому̀ пода́ждь, во є́же бы́ти вѣ̂рнымъ лю́демъ твои̂мъ въ стѣ́ну и покро́въ, и въ сто́лпъ крѣ́пости ѿ лица̀ вра́жія, во ѿгна́ніе же вся́кагѡ ѕла̀ сопроти́внагѡ, и во исцѣле́ніе душе́вныхъ, и тѣле́сныхъ неду́гѡвъ, и во є́же услы̂шаннымъ бы́ти мольба́мъ и моле́ніямъ всѣ́хъ вѣ́рнѡ предъ̑ си́мъ зна́меніемъ моля́щихъ ти ся